Zlatý stafylokok na tvári.
Dobrý deň.Zistili mi zlatého stafylokoka na tvári. Mám boľavé vyrážky.Co mám robiť? Ďakujem
Dobrý deň,
ďakujeme za Vašu otázku.
Zlatý stafylokok patrí medzi baktérie, ktoré sa bežne vyskytujú na koži  človeka. Pokiaľ  imunitný systémom a zvyšná ostatná mikroflórou v rovnováhe a zostáva na povrchu tela, spravidla nespôsobuje problémy. V opačnom prípade môže tento patogén spôsobiť komplikácie od miernych zápalov po život ohrozujúce stavy.
Kožné infekcie môžu vyzerať ako pupienky alebo vredy, ktoré sú začervenané, opuchnuté a bolestivé . Niekedy sú vyplnené hnisom.
Liečba infekcií vyvolaných zlatým stafylokokom je veľmi individuálna a vždy závisí od stavu konkrétneho pacienta. Pri vážnejších stavoch sa predpisujú antibiotiká, avšak kvôli ich nadmernému užívaniu nemusia pôsobiť tak ako by mali. Preto treba predpisovať a brať antibiotiká len keď je to naozaj nutné. V posledných rokoch sa totižto výrazne zvýšila rezistencia Staphylococcus aureus na antibiotiká, ktoré sa predtým bežne používali proti tomuto patogénu. Tieto rezistentné formy sa nazývajú MRSA.
Vhodné je podporiť imunitný systém - používa sa napríklad rakytník, kurkuma alebo zázvor. Odporúča sa tiež zvýšiť príjem vitamínu C a vitamínu D, ako aj zinku, ktoré tiež prispievajú k správnemu fungovaniu imunitného systému.
Dbajte na hygienu. Používajte čistý uterák po každom použití. Nemanipulujte a postihnutými miestami, aby ste infekciu nerozniesli.
Nakoľko u Vás však zdravotné ťažkosti pretrvávajú a vyrážky sú vyplnené hnisom, odporúčam Vám opätovné vyšetrenie u lekára, ktorý  určí ďalší postup liečby.
S pozdravom
PharmDr. Patrícia Čečková